Sayang Papa Saya Tak

Sayang Papa Saya Tak ialah sebuah siri drama televisyen Malaysia 2017 arahan Amie Maziah. Dibintangi oleh Hisyam Hamid dan Emma Maembong. Siri drama ini memulakan tayangan perdana di Slot MegaDrama, Astro Ria bermula 9 Januari 2017 menggantikan Isteri Tuan Ihsan.  Drama Sayang Papa Saya Tak. MyInfoTaip. Dicapai 4 Ogos 2021 

 Sinopsis 
Mengisahkan Raisya, gadis muda yang spontan, selamba dan mata duitan. Raisya yang enggan menyambung pelajaran, nekad melarikan diri dari rumah anak yatim yang dihuni dan mula bekerja sebagai pengasuh bayi di rumah keluarga Farish. Pengalaman dibesarkan di Rumah Asuhan Budi menjadikannya cekap dalam menguruskan Qalish, anak Farish yang dijaganya. 

Kecekapan dan keikhlasan Raisya menjaga Qalish menyentuh hati tua ibu Farish, puan Rogayah lantas diaturkan supaya Farish mengahwini Raisya. Farish yang murung sejak kematian bekas isterinya Kasih, telah didesak oleh ibunya untuk mengahwini Raisya demi masa depan Qalish. Raisya pula bersetuju berkahwin dengan imbuhan RM100,000. Dicap sebagai mata duitan oleh suami sendiri tidak berbekas di hati Raisya kerana yang lebih penting adalah sumbangannya kepada Rumah Asuhan Budi.

Mereka berkahwin dan mula mencipta kisah yang penuh warna-warni dalam rumah tangga mereka. Saling mengenali satu sama lain, Raisya memberi impak positif untuk dia bangkit semula. Perlahan-lahan dia mula jatuh cinta untuk kali kedua, memberi ruang untuk Raisya sesuaikan diri sebagai seorang isteri.

Namun emosi Raisya terdera dengan kehadiran Azyan, kawan baik arwah Kasih dan juga Aleya, bakal tunang Fakhrul, adik kembar Farish yang turut meninggal dunia bersama Kasih.

 Pelakon 
Pelakon utama
 Hisyam Hamid sebagai Farish
 Emma Maembong sebagai Raisya
Pelakon pembantu
 Seri Aileen sebagai Qalish
 Aida Khalida sebagai Puan Rogayah
 Wan Sharmila sebagai Azyan
 Luqman Hafidz sebagai Yusri
 Adam Lee sebagai Adam
 Sweet Qismina sebagai Fathiya
 Eleena Sui sebagai Aleeya
 Halida Mazlin sebagai Latifah
Penampilan khas
 Izara Aishah sebagai Kasih

 Rujukan 

Kategori:Drama adaptasi novel di Malaysia
Kategori:Drama Melayu
Kategori:Rancangan Astro Ria